राजस्थान पुलिस का खुलासा- उसकी भूमिका की जांच चल रही, कल 8 आरोपियों की फोटो जारी की थी
राजस्थान के 2 मुस्लिम युवकों जुनैद और नासिर हत्याकांड में भरतपुर पुलिस की तरफ से जारी की गई 8 आरोपियों की फोटो में भले ही गौरक्षक मोनू मानेसर का नाम नहीं है, लेकिन पुलिस ने सफाई दी कि FIR में मोनू नामजद है, जिसकी जांच लगातार जारी है।
राजस्थान के 2 मुस्लिम युवकों जुनैद और नासिर हत्याकांड में भरतपुर पुलिस की तरफ से जारी की गई 8 आरोपियों की फोटो में भले ही गौरक्षक मोनू मानेसर का नाम नहीं है, लेकिन पुलिस ने सफाई दी कि FIR में मोनू नामजद है, जिसकी जांच लगातार जारी है।
बता दें कि डबल मर्डर केस में अभी तक इकलौते आरोपी रिंकू सैनी की गिरफ्तारी हुई है। भरतपुर पुलिस ने एक दिन पहले जानकारी दी थी कि रिंकू ने पूछताछ में 8 आरोपियों के नाम बताए हैं। इनमें अनिल व श्रीकांत नूंह, मोनू भिवानी, विकास जींद, कालू कैथल, शशिकांत करनाल, किशोर करनाल, गोगी भिवानी का नाम सामने आया था।
मोनू और लोकेश भी नामजद
राजस्थान पुलिस की तरफ से जारी की गई 8 आरोपियों की फोटो में मोनू मानेसर और लोकेश सिंगला की फोटो नहीं थी। गुरुवार को भरतपुर पुलिस ने पोस्ट जारी करते हुए बताया कि रिंकू से पूछताछ में 8 आरोपी प्रमाणित पाए गए। इनकी गिरफ्तारी को लेकर हरियाणा पुलिस के साथ मिलकर तलाशी अभियान जारी है। साथ ही बताया कि FIR में नामजद मोनू मानेसर व लोकेश सिंगला एवं जांच में सामने आए कुछ अन्य आरोपियों के संबंध में गहनता से जांच जारी है।
हरियाणा से 2 टीम आई थी, भरतपुर से उठाकर ले गए नासिर-जुनैद को
राजस्थान पुलिस के एडीजी क्राइम दिनेश एमएन ने बताया कि 15 फरवरी को भरतपुर के जुनैद और नासिर के अपहरण की शिकायत गोपालगढ़ थाने में दर्ज हुई थी। 16 फरवरी को सूचना मिली कि दोनों लोगों की गाड़ी हरियाणा के भिवानी स्थित लोहारू में जली हुई मिली है।
कार की तलाशी पर दो नर कंकाल भी मिले थे। जांच में सामने आया कि हरियाणा से 2 टीमें भरतपुर आई थी और यहां से नासिर और जुनैद को उठाकर ले गए थे। इन दोनों के साथ मारपीट की गई। पुलिस ने इस मामले में रिंकू सैनी नाम के आरोपी को गिरफ्तार किया था।
पूछताछ में बताया कि उसके अलावा इसमें 8 लोग और शामिल थे। एडीजी एमएन ने बताया कि सभी की पहचान कर ली गई है और इनकी तलाशी शुरू कर दी है। साथ ही पुलिस ने हरियाणा के जींद से वारदात में प्रयोग की गई स्कॉर्पियों गाड़ी भी बरामद कर ली है, जिसमें सीट पर खून के धब्बे मिले हैं।
ये खबरें भी पढ़ें:-
जुनैद-नासिर हत्याकांड...आरोपियों के चेहरे आए सामने:राजस्थान पुलिस ने 8 लोगों की फोटो जारी की; इनमें गौरक्षा प्रमुख मोनू मानेसर नहीं 
राजस्थान के 2 मुस्लिम युवक नासिर और जुनैद को जलाकर मार देने की वारदात में शामिल 9 में से 8 आरोपियों की तस्वीर सामने आ गई है। इनमें एक आरोपी रिंकू सैनी को भरतपुर पुलिस ने अरेस्ट कर लिया है, जबकि 8 आरोपी अभी फरार हैं (पूरी खबर पढ़ें) 
कौन है मोनू मानेसर, जिसका नाम जुनैद-नासिर हत्या में आया:20 दिन में 2 हत्या व 1 हत्या के प्रयास का आरोप; पुलिस से पहले मिलती है गौतस्करी की खबर 
राजस्थान के 2 मुस्लिम युवक जुनैद-नासिर को बोलेरो गाड़ी में जिंदा जलाने के केस में हरियाणा के मोनू मानेसर का नाम फिर चर्चा में है। ऐसे में सब यह जानना चाहते हैं कि मोनू मानेसर कौन है, जिसका खुफिया नेटवर्क इतना मजबूत है कि गो तस्करी की खबर पुलिस से पहले उसके पास होती है। कैसे वह 8 साल एक साधारण लड़के से हरियाणा में बजरंग दल के गोरक्षा प्रमुख तक की कुर्सी पर पहुंच गया। पढ़िए मोनू मानेसर के फर्श से अर्श तक की पूरी कहानी...